Diari Oficial de la Generalitat Valenciana


Sumari del DOGV 5511, del 14-05-2007 (2007/4099)

Notificació a Vídeo Manía Pego, SL, de la sentència dictada en les actuacions del juí verbal número 262/2006.
-------------------------------------------------------------------------------------------------------------

### Dades del document

Número de DOGV
:   5511

Data del DOGV
:   14-05-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/4099


Data del document
:   22-02-2007

Organisme emissor
:   Jutjat de Primera Instància Número 5 de Dénia

Tipus de document
:   Edicte

Descriptors 

:   * sistema judicial

Procediment: assumpte civil 262/2006  
Jutjat de Primera Instància número 5 de Dénia  
Juí: juí verbal (desnonament per falta de pagament) 262/2006  
Part demandant: Vicente Mengual Linares  
Part demandada: Vídeo Manía Pego, SL  
En el juí a què es fa referència s'ha dictat la resolució el text de la qual, literalment, diu així:  
«Decisió  
Que amb l'estimació parcial de la demanda interposada pel procurador el senyor Llobell Perles, en nom i representació de Vicente Mengual Llinares, contra la mercantil Vídeo Manía Pego, SL, acorde declarar resolt el contracte d'arrendament per a ús distint d'habitatge del local situat a Pego, avinguda de València, número 20, baixos, i, conseqüentment, corresponent-ne el desnonament, condemne la mercantil Vídeo Manía Pego, SL, i els seus representants, a desallotjar i deixar lliure i a disposició del demandant, dins del termini de 10 dies, el local descrit, amb l'advertència que si no ho fa de manera voluntària se'n procedirà al llançament.  
Així mateix, condemne la mercantil Vídeo Manía Pego, SL, a pagar a l'actor la quantitat de dos mil quatre-cents catorze euros i setanta-nou cèntims (2.414,79 €) com a rendes vençudes i no pagades, i també l'import de 88,81 euros en concepte de consum d'aigua.  
I això sense expressa condemna en costes per cap de les parts.  
Notifiqueu la present resolució a totes les parts implicades, i feu-los saber que esta no és ferma i que s'hi pot interposar un recurs d'apel·lació en el termini de cinc dies hàbils des de la notificació per a davant l'Audiència Provincial d'Alacant, el qual s'ha de preparar, si escau, en la forma establida en l'article 455 i següents de la Llei d'Enjudiciament Civil 1/2000.  
Esta és la meua sentència, de la qual s'unirà un certificat a les actuacions i s'inclourà al llibre de sentències, definitivament jutjant en la instància, que pronuncia, mana i firma José María Bernabéu Vergara, magistrat jutge del Jutjat de Primera Instància i Instrucció número 5 de la ciutat de Dénia i partit.  
Publicació. La resolució anterior l'ha donada, llegida i publicada el jutge que la subscriu, mentre es trobava celebrant audiència pública en el dia de hui davant la secretària judicial; en done fe».  
Atés el desconeixement de l'actual domicili o residència de la part demandada i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte per a portar a efecte la diligència de notificació de sentència a la part demandada.  
Dénia, 22 de febrer de 2007.- El secretari judicial: Javier López Atienzar.   
Notificació a Vídeo Manía Pego, SL, de la sentència dictada en les actuacions del juí verbal número 262/2006.   
 [2007/4099]Jutjat de Primera Instància número 5 de Dénia